ગુજરાત જેટલું દ્વારકાના સુદર્શન ચક્રધારી મોહનથી જાણીતું છે તેટલુંજ પોરબંદરના ચરખાધારી મોહન થી પણ જાણીતું છે , આપણો દેશ ગાંધીજીની 150 મી જન્મ જયંતિ ઉજવી રહ્યો છે ત્યારે ગાંધીજીના સિદ્ધાંતો , મૂલ્યો, આચાર - વિચારોથી પ્રભાવિત થઈને ભારત જ નહીં , પરંતુ સમગ્ર વિશ્વ ગાંધીજીને શ્રદ્ધાંજલિ આપતા કાર્યક્રમો ઉજવાઈ રહ્યા છે જેના ભાગરૂપે આજે વહેલી સવારે બારડોલીના પી. આર. બી આર્ટ્સ એન્ડ કોમર્સ કોલેજ ગ્રાઉન્ડ થી નગરમાં શાંતિ સેના રેલી નીકળી નગરમાં ફરી હતી, જે રેલીમાં શાંતિના સંદેશ સાથે નગરની અલગ અલગ શાળાના 4 હજાર વિદ્યાર્થીઓએ ભાગ લીધો હતો.